钦定古今图书集成/明伦汇编/氏族典/第516卷 > 《廖用贤尚友录》 > 屈遵
## 钦定古今图书集成/明伦汇编/氏族典/第516卷 > 《廖用贤尚友录》 > 屈遵

按《魏书屈遵传》：“遵字子皮，昌黎徒河人也。博学多艺，
慕容垂以为博陵令。太祖南伐，遂归太祖，拜中书令，
出纳王言，兼总文诰。中原既平，赐爵下蔡子。卒时年
七十。子须袭除长乐太守，进爵信都侯。卒谥曰恭。少
子处珍袭爵。处珍卒，子车渠袭爵，出为东阳镇将。卒
谥曰庄。”